钦定古今图书集成/理学汇编/学行典/第223卷 > 仇桂芳
## 钦定古今图书集成/理学汇编/学行典/第223卷 > 仇桂芳

按《陕西通志》：“仇桂芳，字月宾，富平人。养蒙之子，事母
至孝。母病，吁天求代，每有微痾，宵旦不寐，必愈而后
已。他日病革，或云尝粪可知安危，遂尝之以告医者，
知不可救，一痛几绝。既殓，乃于母卧处舐其涕唾痰
涎而哭之。仕为洧川令，见人有哭母者，益伤其母之
不逮养也。父子俱以孝称。”